text: Påsken? Nej, der køber vi ikke bolig  
  13 april 2014 kl. 07.57
  Mange tror, at påsken er højtid for bolighandler. Men det er den IKKE, viser en opgørelse.
  Påsken er til frokoster og familiebesøg.
  Ikke til bolighandler.
  Det viser en opgørelse fra ejendomsmæglerkæden home.
  Kædens fremvisninger omkring påsken 2013 viser, at der ugen op til påsken blev booket ca. 17 % flere fremvisninger end i selve påskeugen.
  Og ugen efter påske blev der booket næsten 30 % flere fremvisninger end i selve påsken.
  Det er fordi vi kigger på boliger på nettet, når vi har nogle fridage, lyder det fra homes relationschef Mads Ellegaard.
  - Vi har mere ?ferietrafik? på home.dk i selve påskeugen end før og efter. Faktisk stiger besøgstallet med 6 % i påsken og falder igen med 4 % i ugen efter. Og 2. påskedag er den største søgedag i hele marts og april, siger Mads Ellegaard.
  